# Μινωική μουσική

Η μουσική φαίνεται ότι έπαιζε ένα σημαντικό ρόλο στις μινωικές θρησκευτικές τελετουργίες. Η λειτουργία της μουσικής σε αυτήν την περίπτωση ήταν να διαχέει το θρησκευτικό συναίσθημα ανάμεσα στους λατρευτές, να διώχνει τα κακά πνεύματα και να μεταβιβάζει τις δεήσεις για την επίκληση της θεότητας. Εδώ βλέπουμε απεικονίσεις δύο μουσικών οργάνων: της λύρας και του διπλού αυλού (δίαυλος) στις δύο πλευρές της σαρκοφάγου* της Αγίας Τριάδας που βρίσκεται στο Αρχαιολογικό Μουσείο Ηρακλείου.
Σαρκοφάγος: μεγάλο κουτί, όπου στην αρχαιότητα τοποθετούσαν το σώμα κάποιου που είχε πεθάνει. Συχνά, τη στόλιζαν με σχέδια και εικόνες.